**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PROJEKTO „VISUOMENINIŲ RENGINIŲ INFRASTRUKTŪROS BUVUSIOJE PILIES TERITORIJOJE SUFORMAVIMAS: KLAIPĖDOS PILIES IR BASTIONŲ KOMPLEKSO RYTINĖS KURTINOS ATKŪRIMAS BEI ANTROJO PASAULINIO KARO LAIKŲ DAŽŲ (KURO) SANDĖLIO PRITAIKYMAS“ ĮGYVENDINIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, Nr. 136-6958) 16 straipsnio 2 dalies 41 punktu ir atsižvelgdama į Viešosios turizmo infrastruktūros valstybės planuojamų projektų, siūlomų finansuoti pagal 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ VP3‑1.3-ŪM-02-V priemonę „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, sąrašo Nr. 04, patvirtinto Lietuvos Respublikos ūkio ministro 2012 m. rugsėjo 13 d. įsakymu Nr. 4-894 (Žin., 2012, Nr. 108-5477, Nr. 139-7157), 1 punktą, Klaipėdos miesto savivaldybės taryba nusprendžia:

1. **Pritarti Klaipėdos miesto savivaldybės administracijos projekto** „Visuomeninių renginių infrastruktūros buvusioje pilies teritorijoje suformavimas: Klaipėdos pilies ir bastionų komplekso rytinės kurtinos atkūrimas bei Antrojo pasaulinio karo laikų dažų (kuro) sandėlio pritaikymas“ įgyvendinimui.
2. **Užtikrinti 2 000 000 Lt (du milijonai litų)** netinkamų, tačiau šiam projektui būtinų išlaidų ir 4 300 000 Lt (keturi milijonai trys šimtai tūkstančių litų) tinkamų išlaidų, kurių nepadengia projektui skiriamas finansavimas, padengimą, iš viso numatant 6 300 000 Lt (šeši milijonai trys šimtai tūkstančių litų) Klaipėdos miesto savivaldybės 2013–2015 metų biudžete.
3. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame projekte.
4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skaidrė Raudytė, tel. 39 61 27

2013-02-18